

# Φορολογική Λογιστική (Φ.Π.Α.)

**Ενότητα 10:** Ασκήσεις Λογιστικής

Διδάσκων: Παπαγεωργίου Γεώργιος, Έκτακτος Καθηγητής.

Τμήμα Λογιστικής και Χρηματοοικονομικής ΤΕΙ Θεσσαλίας

**Άδειες χρήσης.**

* Το παρόν εκπαιδευτικό υλικό υπόκειται σε άδειες χρήσης Creative Commons (C C). **Αναφορά δημιουργού (B Y), Μη εμπορική χρήση (N C), Μη τροποποίηση (N D), 3.0, Μη εισαγόμενο.**
* Για εκπαιδευτικό υλικό, όπως εικόνες, που υπόκειται σε άλλου τύπου άδειας χρήσης, η άδεια χρήσης αναφέρεται ρητώς.



**Χρηματοδότηση.**

* Το παρόν εκπαιδευτικό υλικό έχει αναπτυχθεί στα πλαίσια του εκπαιδευτικού έργου του διδάσκοντα.
* Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.



**ΑΣΚΗΣΕΙΣ ΛΟΓΙΣΤΙΚΗΣ**

**Γενική άσκηση Φ.Π.Α. 1**η (Αγορές εμπορευμάτων εκτός Ε.Ε.)

Η επιχείρηση Α. Αρσενίου εισάγει από την εταιρεία BEN SA της Αμερικής 100 τηλεοράσεις αντί 200$ την κάθε μία, που υπόκεινται σε Φ.Π.Α. 23%. Σύμφωνα με τους όρους της παραγγελίας Νο16, την ημέρα της κατάθεσης του τιμολογίου στη μεσολαβούσα τράπεζα ΕΤΕ, θα αποστείλει έμβασμα στην εταιρεία BEN ύψους 15.000$ και για το υπόλοιπο ποσό των 5.000$ θα υπογραφεί συναλλαγματική κατά την ημέρα άφιξης των τηλεοράσεων και διακανονισμού της εισαγωγής στην τράπεζα.

Γεγονότα:

1. 20/5/201Χ κατατίθεται το τιμολόγιο στο υποκατάστημα της ΕΤΕ στη Νέα Υόρκη και αποστέλλεται το έμβασμα των 15.000$ με ισοτιμία 1$ = 1,2 €. Καταβάλλονται στην ΕΤΕ προμήθεια και διάφορα έξοδα τραπεζικά 100€.
2. 7/6/201Χ παραλαμβάνεται το εμπόρευμα από το τελωνείο Λάρισας και γίνεται ο διακανονισμός στην ΕΤΕ, όπου υπογράφεται συναλλαγματική για το υπόλοιπο ποσό των 5.000$ με ισοτιμία 1$ = 1,3€. Καταβάλλονται διάφορα τραπεζικά έξοδα 400€ στην ΕΤΕ.
3. 10/6/201Χ η επιχείρηση Α. Αρσενίου καταβάλλει στον εκτελωνιστή Κ. Καλούμπα 6.000€ προκειμένου να προβεί στον εκτελωνισμό των εμπορευμάτων. Εκδίδεται η απόδειξη είσπραξης Νο832.
4. 20/6/201Χ εκτελωνίζονται τα εμπορεύματα και εκδίδεται από τον εκτελωνιστή το Τ.Π.Υ. 47, το οποίο περιλαμβάνει όλα τα πραγματοποιηθέντα έξοδα και την αμοιβή του εκτελωνισμού, ως εξής:

|  |
| --- |
| Κ. Καλούμπας Εκτελωνιστής Ερμού 42 Λάρισα, Α.Φ.Μ. ...........Τιμολόγιο Παροχής Υπηρεσιών Αριθμός 47Πελάτης: Α. Αρσενίου Εμπόριο ηλεκτρικών ειδών Φαρσάλων 15 Λάρισα, Α.Φ.Μ. .......Ημερομηνία: 20–6–201Χ |
| α/α | Παρασχεθείσα Υπηρεσία | Αξία | % ΦΠΑ | Φ.Π.Α |
| 1. | Αμοιβή εκτελωνισμού 100 τηλεοράσεων | 900 | 23 | 207 |
| 2. | Διάφορα έξοδα εισαγωγής (εργατικά, χαρτόσημα) | 90 | 0 | 0 |
| 3.  | Πληρωμή ΦΠΑ για λογαριασμό του πελάτη | 5.635 | 0 | 0 |
| **Σύνολα** | **6.625** |  | **207** |

**Λύση**

**Ι. Λογαριασμοί**

**32**. «***Παραγγελίες στο Εξωτερικό***». Στη χρέωση του **Λ**.**32** συγκεντρώνεται και παρακολουθείται προσωρινά, για κάθε παραγγελία χωριστά, η αξία κτήσης των αγαθών που εισάγονται από το εξωτερικό (εκτός Ε.Ε.). Μετά την παραλαβή των εμπορευμάτων και την ολοκλήρωση της συγκέντρωσης της αξίας κτήσης τους, εγγράφεται στην πίστωση του **Λ**.**32** το ποσό της αξίας κτήσης σε χρέωση του κατάλληλου λογαριασμού της ομάδας **2**.

Στον **Λ**.**32.00** «***Παραγγελίες πάγιων στοιχείων***» παρακολουθούνται, κατά παραγγελία, τα πάγια περιουσιακά στοιχεία που εισάγονται από το εξωτερικό. Τα λοιπά αγαθά που εισάγονται από το εξωτερικό παρακολουθούνται στον **Λ.32.01** «***Παραγγελίες κυκλοφορούντων στοιχείων***». Στον **Λ.32** προστίθενται και προσυπολογίζονται και όλοι οι δασμοί και φόροι που καταβάλλονται κατά την εισαγωγή, καθόσον αποτελούν κόστος αγοράς του εισαγόμενου αγαθού. Ως κόστος εισαγωγής θεωρείται επίσης, και η προμήθεια του αντιπροσώπου.

Στους διάμεσους **Λ.32.02** «***Προεμβάσματα μέσω τραπεζών***», **Λ.32.03** «***Ανέκκλητες πιστώσεις μέσω τραπεζών***» παρακολουθούνται, προαιρετικά, τα προεμβάσματα και οι ανέκκλητες πιστώσεις που ανοίγονται για πολλές παραγγελίες μαζί, εφόσον ο διαχωρισμός ανά παραγγελία καθίσταται ανέφικτος. Στη συνέχεια μεταφέρονται στους **Λ.32.00** και **Λ.32.01**.

Στον **Λ.32.04** «***Δεσμευμένα περιθώρια και δασμοί εισαγωγής***» καταχωρούνται τα ποσά που καταβάλλονται για να μείνουν τα προς εκτελωνισμό εμπορεύματα δεσμευμένα, σύμφωνα με τους κανόνες περί εισαγωγών που ισχύουν.

Ο υπολογισμός της αξίας των αγορών από το εξωτερικό, γίνεται ως εξής:

Ανεξάρτητα από τον τρόπο διακανονισμού της συναλλαγματικής τους αξίας, υπολογίζεται, με βάση την επίσημη τιμή του ξένου νομίσματος, η αξία των εισαγωγών. Η ημέρα αυτή συμπίπτει με την ημερομηνία της εκκαθάρισης της τράπεζας που μεσολαβεί για την εισαγωγή. Μόλις παραλαμβάνονται τα αγαθά από το εξωτερικό, προϋπολογίζονται όσα από τα ειδικά έξοδα αγοράς δεν έχουν πληρωθεί ακόμα και στη συνέχεια χρεώνεται η ομάδα **2** σε πίστωση του **Λ.32.90** «***Κόστος παραγγελιών εξωτερικού λογισμένο/αντίθετος λογαριασμός***» με υπολογισμό ανάλογο του Λ.**32.01**. Στη συνέχεια, όταν καταβάλλονται τα έξοδα αυτά, χρεώνεται ο **Λ.32.90** σε πίστωση του **Λ.38.00** και οι μικροδιαφορές που προκύπτουν μεταφέρονται στους υπο – λογαριασμούς της ομάδας **2**.

**ΙΙ. Εγγραφές**

1.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Εισαγωγή εμπορευμάτων, παραγγελία Νο | 18.000 |  |
|  | 38 | Χρηματικά διαθέσιμα |  |  |
|  | 38.00 | Ταμείο |  | 18.000 |

*Έμβασμα στην ΒΕΝ για την παραγγελία Νο ...(15.000 1,2€ )*

2.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Εισαγωγή εμπορευμάτων, παραγγελία Νο | 100 |  |
|  | 38 | Χρηματικά διαθέσιμα |  |  |
|  | 38.00 | Ταμείο |  | 100 |

*Προμήθειες ΕΤΕ για την παραγγελία Νο ...(15.000 1,2€ )*

3.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Εισαγωγή εμπορευμάτων, παραγγελία Νο | 6.500 |  |
|  | 51 | Γραμμάτια πληρωτέα |  |  |
|  | 51.01 | Γραμμάτια πληρωτέα σε Ξ.Ν. |  |  |
|  | 51.01.00 | Συναλλαγματική πληρωτέα σε Ξ.Ν. |  | 6.500 |

*Αποδοχή συναλλαγματικής για την παραγγελία Νο ...(5.000 1,3€ )*

4.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Εισαγωγή εμπορευμάτων, παραγγελία Νο | 400 |  |
|  | 38 | Χρηματικά διαθέσιμα |  |  |
|  | 38.00 | Ταμείο |  | 400 |

*Προμήθειες και έξοδα κατά το διακανονισμό εισαγωγής την παραγγελία Νο ...*

5.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 35 | Λογαριασμοί διαχείρησης προκαταβολών και πιστώσεων |  |  |
| 35.00 | Εκτελωνιστές – λογαριασμοί προς απόδοση |  |  |
| 35.00.00 | Κ. Καλούμπας | 6.000 |  |
|  | 38 | Χρηματικά διαθέσιμα |  |  |
|  | 38.00 | Ταμείο |  | 6.000 |

*Καταβολή μετρητών στον εκτελωνιστή*

6.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Εισαγωγή εμπορευμάτων, παραγγελία Νο | 990 |  |
|  | 35 | Λογαριασμοί διαχείρησης προκαταβολών και πιστώσεων |  |  |
|  | 35.00 | Εκτελωνιστές – λογαριασμοί προς απόδοση |  |  |
|  | 35.00.00 | Κ. Καλούμπας |  | 990 |

*Καταβολή μετρητών στον εκτελωνιστή*

Μετά τις παραπάνω εγγραφές οι κινούμενοι λογαριασμοί παρουσιάζονται ως εξής:

 Λ.32.01.00 Λ.51.01.00 Λ.35.00.00

 18.000 6.500 6.000

 100 990

 6.500

 400 **5.010**

 990

 **25.990**

7.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 20 | Εμπορεύματα |  |  |
| 20.00 | Τηλεοράσεις |  |  |
| 20.00.23 | Εισαγωγές με ΦΠΑ 23%  | 24.500 |  |
| 20.00.00 | Εισαγωγές χωρίς ΦΠΑ | 90 |  |
| 54 | Υποχρεώσεις από φόρους – τέλη  |  |  |
| 54.00 | Φόρος προστιθέμενης αξίας |  |  |
| 54.00.20 | Φ.Π.Α. εισροών/εισαγωγών |  |  |
| 54.00.20.23 | Φ.Π.Α. εισαγωγών με 23% | 5.842 |  |
|  | 32 | Παραγγελίες στο εξωτερικό |  |  |
|  | 32.01 | Παραγγελίες κυκλοφορούντων στοιχείων |  |  |
|  | 32.01.00 | Εισαγωγές εμπορευμάτων  |  | 25.990 |
|  | 35 | Λογαριασμοί διαχείρησης προκαταβολών και πιστώσεων |  |  |
|  | 35.00 | Εκτελωνιστές – λ/σμοί προς απόδοση |  |  |
|  | 35.00.00 | Κ. Καλούμπας |  | 4.442 |

*Καταβολή μετρητών στον εκτελωνιστή*

**Γενική άσκηση Φ.Π.Α. 2η**

Η εταιρεία ΜΑΒΙΚΟ ΑΕ που έχει αντικείμενο εργασιών παραγωγή νήματος, Λάρισα Κισσάβου 10, παρήγγειλε από τον οίκο PDF Ν. Ζηλανδίας 10.000 κιλά μαλλιού, αντί συνολικού τιμήματος 40.000$ Η.Π.Α.. Την ίδια μέρα που έγινε η παραγγελία, στάλθηκε έμβασμα από την εταιρεία ΜΑΒΙΚΟ Α.Ε. για λογαριασμό του οίκου PDF 10.000$. Η ισοτιμία 1$ = 1,19€. Επίσης καταβλήθηκαν στην τράπεζα ΕΤΕ μέσω της οποίας έγινε το έμβασμα, 900€ για προμήθεια αντιπροσώπου εξωτερικού και 250€ για εμβαστικά και λοιπές προμήθειες της τράπεζας.

**Ι. Λογαριασμοί**

**24 «*Πρώτες και βοηθητικές ύλες – Υλικά συσκευασίας*».** Πρώτες και βοηθητικές ύλες είναι τα υλικά αγαθά που αποκτά η επιχείρηση με σκοπό τη βιομηχανική επεξεργασία συναρμολόγησή τους για την παραγωγή ή κατασκευή προϊόντων. Υλικά συσκευασίας είναι τα υλικά αγαθά που η επιχείρηση αποκτά προκειμένου να τα χρησιμοποιήσει στην επεξεργασία και στη συσκευασία των προϊόντων που παράγει. Τέτοια υλικά είναι, για παράδειγμα, τα πλαστικά μπουκάλια που συσκευάζονται το γάλα, το γιαούρτι, τα αναψυκτικά, εφόσον αυτά δεν είναι επιστρεπτέα ούτε επαναχρησιμοποιήσιμα από την επιχείρηση, επομένως δεν έχουν κάποια ιδιαίτερη χρέωση και δεν ενσωματώνονται στο κόστος του κύριου προϊόντος. Τα υλικά συσκευασίας θεωρούνται απαραίτητα για την ολοκλήρωση της παραγωγής του προϊόντος. Το χαρακτηριστικό των υλικών συσκευασίας είναι η μία και μόνη χρήση τους. Τα υλικά συσκευασίας κοστολογούνται κανονικά όπως οι πρώτες ύλες.

Η λειτουργία του **Λ.24** είναι ίδια με αυτή του **Λ.20** «*Εμπορεύματα*» (βλέπε άσκηση 2η).

Η αποτίμηση των αποθεμάτων των πρώτων και βοηθητικών υλών ακολουθούν τους κανόνες αποτίμησης των αποθεμάτων (π.χ. εμπορεύματα) και καταγράφονται στο βιβλίο Απογραφών και Ισολογισμών κατ’ είδος και κατ’ αξία χωριστά.

**81** «***Έκτακτα και ανόργανα αποτελέσματα***». Στον **Λ.81** καταχωρούνται κατά είδος τα έκτακτα και ανόργανα έξοδα και έσοδα της χρήσης, καθώς και τα αποτελέσματα που πραγματοποιούνται από εξαιρετικές και έκτακτες πράξεις και εργασίες.

Στον **Λ.81.00** «***Έκτακτα και ανόργανα έξοδα***» καταχωρούνται κατά είδος τα έκτακτα και ανόργανα έξοδα που αφορούν μόνο την τρέχουσα χρήση. Τα έξοδα που αφορούν προηγούμενες χρήσεις καταχωρούνται στον **Λ.82.00 «Έξοδα προηγούμενων χρήσεων»**. Ειδικότερα για τα φορολογικά πρόστιμα και προσαυξήσεις διευκρινίζεται ότι αν πρόκειται για περιπτώσεις που δεν έχει προηγηθεί η άσκηση προσφυγής στα αρμόδια δικαστήρια, καταχωρούνται στον **Λ.81.00** «***Έκτακτα και ανόργανα έξοδα***».

Οι χρεωστικές συναλλαγματικές διαφορές από την είσπραξη απαιτήσεων ή εξόφληση υποχρεώσεων σε ξένο νόμισμα καταχωρούνται κατά τη διάρκεια της χρήσης στον **Λ.81.00.04 «*Συναλλαγματικές διαφορές*»**. Στο τέλος της χρήσης, κατά το κλείσιμο του ισολογισμού, στον ίδιο λογαριασμό καταχωρούνται οι χρεωστικές συναλλαγματικές διαφορές που προκύπτουν από την αποτίμηση των απαιτήσεων και υποχρεώσεων σε ξένο νόμισμα με εξαίρεση τα δάνεια και τις πιστώσεις που λαμβάνονται για τη χρηματοδότηση πάγιων στοιχείων.

**86** «***Αποτελέσματα χρήσης***». Ο **Λ.86** χρησιμοποιείται μόνο στο τέλος της χρήσης κατά την εξαγωγή του αποτελέσματος. Ο **Λ.86** χρησιμεύει για τον προσδιορισμό των συνολικών καθαρών αποτελεσμάτων (κερδών ή ζημιών) . Στον λογαριασμό αυτό μεταφέρονται, στο τέλος της χρήσης, τα μικτά αποτελέσματα εκμετάλλευσης και τα διάφορα άλλα έσοδα για να συσχετισθούν με τα έξοδα των λειτουργιών διοικητικής, ερευνών - ανάπτυξης και διάθεσης. Επίσης, στον **Λ.86** μεταφέρονται τα χρηματοοικονομικά αποτελέσματα (έσοδα – έξοδα), τα έκτακτα και ανόργανα αποτελέσματα και οι ενσωματωμένες στο λειτουργικό κόστος αποσβέσεις των παγίων. Από το συσχετισμό των πιο πάνω στοιχείων προκύπτουν τα συνολικά καθαρά αποτελέσματα της κλειόμενης χρήσης πριν την αφαίρεση των φόρων που βαρύνουν τα κέρδη.

Ο υπολογαριασμός **86.99** «***Καθαρά αποτελέσματα χρήσης***» χρησιμεύει για τη συγκέντρωση των χρεωστικών και πιστωτικών υπολοίπων των λοιπών υπολογαριασμών του **Λ.86** και από το συσχετισμό των υπολοίπων αυτών προκύπτουν τα συνολικά καθαρά αποτελέσματα, τα οποία τελικά μεταφέρονται στον Λ.88 «Αποτελέσματα για διάθεση»

Η λειτουργία του **Λ.86** είναι συνοπτικά η παρακάτω:

**Εγγράφουμε στη χρέωση**

* Τις μικτές ζημιές εκμετάλλευσης της κλειόμενης χρήσης σε πίστωση του **Λ.80.01** «***Μικτά αποτελέσματα εκμετάλλευσης***»
* Τα έξοδα των λειτουργιών διοικητικής, ερευνών – ανάπτυξης και διάθεσης, σε πίστωση των εξής λογαριασμών αντίστοιχα: **Λ.80.02.00 «*Έξοδα διοικητικής* *λειτουργίας*», Λ.80.02.01 «*Έξοδα λειτουργίας ερευνών – ανάπτυξης*», Λ.80.02.02 «*Έξοδα λειτουργίας διάθεσης*»**
* Τις διαφορές αποτίμησης συμμετοχών και χρεογράφων, με τα έξοδα και τις ζημιές συμμετοχών και χρεογράφων και με τους χρεωστικούς τόκους και τα συναφή με αυτούς έξοδα, σε πίστωση των εξής λογαριασμών αντίστοιχα: **Λ.80.02.04 «*Διαφορές αποτίμησης συμμετοχών και χρεογράφων*», Λ.80.02.05 «*Έξοδα και ζημιές συμμετοχών και χρεογράφων*», Λ.80.02.06 «*Χρεωστικοί τόκοι και συναφή έξοδα*»**.
* Τα έκτακτα και ανόργανα έξοδα, σε πίστωση του **Λ.81.00** «***Έκτακτα και ανόργανα έξοδα***»
* Τις έκτακτες ζημιές, σε πίστωση του **Λ.81.02 «*Έκτακτες ζημιές*»**
* Τα έξοδα των προηγούμενων χρήσεων, σε πίστωση του **Λ.82.00 «*Έξοδα προηγούμενων χρήσεων*»**
* Τις προβλέψεις για έκτακτους κινδύνους, σε πίστωση του **Λ.83 «*Προβλέψεις για έκτακτους κινδύνους*»**
* Τις μη ενσωματωμένες στο λειτουργικό κόστος αποσβέσεις παγίων, σε πίστωση του **Λ.85 «*Αποσβέσεις παγίων μη ενσωματωμένες στο λειτουργικό κόστος*».**
* Τα καθαρά κέρδη, σε πίστωση του **Λ.88 «*Αποτελέσματα για διάθεση*»**

**Εγγράφουμε στην πίστωση**

* Τα μικτά κέρδη εκμετάλλευσης, σε χρέωση του **Λ.80.01 «*Μικτά αποτελέσματα εκμετάλλευσης*»**
* Τα διάφορα άλλα έσοδα της εκμετάλλευσης, σε χρέωση του **Λ.80.03.00 «*Άλλα έσοδα εκμετάλλευσης*»**
* Τα έσοδα από συμμετοχές, σε χρέωση του **Λ.80.03.01 «*Έσοδα συμμετοχών*»**
* Τα έσοδα χρεογράφων, σε χρέωση του **Λ.80.03.02 «*Έσοδα χρεογράφων*»**
* Τα κέρδη από πώληση συμμετοχών και χρεογράφων, σε χρέωση του **Λ.80.03.03 «*Κέρδη πώλησης συμμετοχών και χρεογράφων*»**
* Τους πιστωτικούς τόκους και τα συναφή με αυτούς έσοδα, σε χρέωση του **Λ.80.03.04 «*Πιστωτικοί τόκοι και συναφή έσοδα*»**
* Τα έκτακτα και ανόργανα έσοδα, σε χρέωση του **Λ.81.01 «*Έκτακτα και ανόργανα έσοδα*»**
* Τα έκτατα κέρδη, σε χρέωση του **Λ.81.03 «*Έκτακτα κέρδη*»**
* Τα έσοδα προηγούμενων χρήσεων, σε χρέωση του **Λ.82.01 «*Έσοδα προηγούμενων χρήσεων*»**
* Τα έσοδα και τις προβλέψεις προηγούμενων χρήσεων, σε χρέωση του **Λ.84 «*Έσοδα από προβλέψεις προηγούμενων χρήσεων*»**
* Τις ενδεχόμενες καθαρές ζημιές, σε χρέωση του **Λ.88.01 «*Ζημιές χρήσης*»**

**ΙΙ. Εγγραφές**

**Ενέργειες**

Η τράπεζα εκδίδει ένα εκκαθαριστικό σημείωμα με τα εξής ποσά:

|  |  |  |
| --- | --- | --- |
| Συνάλλαγμα $10.000 | 11.900 |  |
| Προμήθεια αντιπροσώπου οίκου εξωτερικού | 900 |  |
| Σύνολο  | 12.800 | 12.800 |
| Εμβαστικά και προμήθεια τράπεζας |  | 250 |
| Σύνολο |  | 13.050 |

Με το παραστατικό το εκκαθαριστικό σημείωμα της τράπεζας, γίνεται η εξής εγγραφή:

1.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Εισαγωγή εμπορευμάτων Νο ... | 12.800 |  |
| 65 | Τόκοι και συναφή έξοδα |  |  |
| 65.98 | Λοιπά συναφή με τις χρηματοδοτήσεις έξοδα |  |  |
| 65.98.99 | Διάφορα έξοδα τραπεζών | 250 |  |
|  | 38 | Χρηματικά διαθέσιμα |  |  |
|  | 38.00 | Ταμείο |  | 13.050 |

*Ως εκκαθαριστικό σημείωμα ΕΤΕ*

**1ο Γεγονός**

Το νήμα της Ν. Ζηλανδίας έφτασε στο τελωνείο της Λάρισας. Γίνεται διακανονισμός και καταβάλλεται στη τράπεζα το αντίτιμο της εξόφλησης άλλων 10.000$, από την οφειλή, με ισοτιμία 1$ = 1,22€. Καταβλήθηκαν επί πλέον στην τράπεζα που διενήργησε τον διακανονισμό 250€, για προμήθειες και λοιπά έξοδα.

**Ενέργεια**

**α)** Για την εξόφληση των 10.000$ καταβλήθηκαν στην τράπεζα 12.200€ (10.0001,22). Επίσης, καταβλήθηκαν για προμήθειες και λοιπά τραπεζικά έξοδα 250€, συνολικά 12.450€. Με αποδεικτικό εγγραφής το εκκαθαριστικό σημείωμα της τράπεζας, γίνεται η εξής εγγραφή:

2.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Εισαγωγή εμπορευμάτων Νο ... | 12.200 |  |
| 65 | Τόκοι και συναφή έξοδα |  |  |
| 65.98 | Λοιπά συναφή με τις χρηματοδοτήσεις έξοδα |  |  |
| 65.98.99 | Διάφορα έξοδα τραπεζών | 250 |  |
|  | 38 | Χρηματικά διαθέσιμα |  |  |
|  | 38.00 | Ταμείο |  | 12.450 |

*Ως εκκαθαριστικό σημείωμα ΕΤΕ*

**β)** Το υπόλοιπο ποσό της αξίας του νήματος που είναι 20.000$ παραμένει «επί πιστώσει». Η ισοτιμία είναι 1$ = 1,22€ επομένως η «επί πιστώσει» αξία του νήματος είναι 24.400 = 20.0001,22. Για το ποσό αυτό γίνεται η πιο κάτω εγγραφή:

3.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Εισαγωγή εμπορευμάτων Νο ... | 24.400 |  |
|  | 50 | Προμηθευτές |  |  |
|  | 50.01 | Προμηθευτές εξωτερικού |  |  |
|  | 50.01.00 | Οίκος PDF |  | 24.400 |

*Καταλογισμός της επί πιστώσει υπόλοιπης αξίας*

**2ο Γεγονός**

Η εταιρεία ΜΑΒΙΚΟ ΑΕ υπογράφει μια συναλλαγματική ονομαστικής αξίας 20.000$ σε διαταγή του οίκου PDF λήξης 20/01/201Χ+1 με την ίδια ισοτιμία δολαρίου – ευρώ.

**Ενέργεια**

Με αποδεικτικό τη φωτοτυπία της συναλλαγματικής γίνεται η παρακάτω εγγραφή:

4.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 50 | Προμηθευτές |  |  |
| 50.01 | Προμηθευτές εξωτερικού |  |  |
| 50.01.00 | Οίκος PDF | 24.400 |  |
|  | 51 | Γραμμάτια πληρωτέα |  |  |
|  | 51.01 | Γραμμάτια πληρωτέα σε Ξ.Ν. |  |  |
|  | 51.01.00 | Συναλλαγματική πληρωτέα σε $ |  | 24.400 |

*Αποδοχή συναλλαγματικής αξίας 20.000$*

**3ο Γεγονός**

**α)** Ο εκτελωνιστής Κ. Παππάς εκδίδει το τιμολόγιο παροχής υπηρεσιών, που αφορά την εισαγωγή, ως εξής:

|  |
| --- |
| Κ. Παππάς ΕκτελωνιστήςΦαρσάλων 51 ΛάρισαΤιμολόγιο Παροχής Υπηρεσιών Νο 15Ημερομηνία: Πελάτης: ΜΑΒΙΚΟ Α.Ε. |
| **α/α** | **Είδος υπηρεσίας** | **Αξία** | **ΦΠΑ** |
| 1 | Εργατικά και λοιπά έξοδα για λογαριασμό του πελάτη | 200,00 | 0,00 |
| 2 | Χαρτόσημα διάφορα για λογαριασμό του πελάτη | 25,00 | 0,00 |
| 3 | Διάφορα έξοδα | 550,00 | 126,50 |
| 4 | Πληρωμή ΦΠΑ εισαγωγής για λογαριασμό του πελάτη | 4.360,50 | 0,00 |
| 5 | Αμοιβή εκτελωνισμού | 250,00 | 57,50 |
| **Συνολική αξία**  | **5385,50** | **184,00** |

Με στοιχεία το πρωτότυπο του τιμολογίου και τα υπόλοιπα έγγραφα του εκτελωνισμού, γίνεται η εξής εγγραφή:

5.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Εισαγωγή εμπορευμάτων Νο ... | 5.569,50 |  |
|  | 35 | Λογαριασμοί διαχείρησης προκαταβολών και πιστώσεων |  |  |
|  | 35.00 | Εκτελωνιστές λ/σμοί για απόδοση |  |  |
|  | 35.00.00 | Εκτελωνιστής Κ. Παππάς |  | 5.569,50 |

*Εκτελωνισμός με ΤΠΥ Νο 15*

**β)** Έχει ολοκληρωθεί η εισαγωγή και ακολουθεί ο διαχωρισμός των δαπανών που υπόκεινται σε ΦΠΑ. Με βάση τα παραστατικά του εκτελωνισμού, ο λογιστής της επιχείρησης συντάσσει την πιο κάτω αθεώρητη κατάσταση εισαγωγής:

|  |
| --- |
| **ΚΑΤΑΣΤΑΣΗ ΕΙΣΑΓΩΓΗΣ** |
| Αξία εισαγωγής υποκείμενη σε ΦΠΑ 23% | 19.758,70 |
| Αξία εισαγωγής απαλλασσόμενη του ΦΠΑ | 30.666,30 |
| ΦΠΑ εισαγωγών και πρώτων υλών | 4.544,50 |
| **Σύνολο** | **54.969,50** |

Ο **Λ**.**32.01.00** «***Εισαγωγή Νο***..» έχει μέχρι στιγμής την εξής εικόνα:

 Λ. 32.01.00

 (1)12.800,00

 (2) 12.200,00

 (3) 24.400,00

 (5) 5.569,50

 54.969,50

Με βάση την κατάσταση εισαγωγής γίνεται η εξής εγγραφή (Νο**6**) εξίσωσης του **Λ.32.01.00**

6.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 24 | Α & Β ύλες – Υλικά συσκευασίας |  |  |
| 24.02 | Εισαγωγές Α & Β υλών – Υλικών συσκευασίας |  |  |
| 24.02.00 | Εισαγωγές από τρίτες χώρες |  |  |
| 20.02.00.23 | Εισαγωγές με ΦΠΑ 23% | 19.758,70 |  |
| 20.02.00.00 | Εισαγωγές μη υποκείμενες σε ΦΠΑ | 30.666,30 |  |
| 54 | Υποχρεώσεις από φόρους – τέλη  |  |  |
| 54.00 | Φόρος Προστιθέμενης Αξίας |  |  |
| 54.00.03 | Φ.Π.Α. Εισαγωγών |  |  |
| 54.00.03.23 | Φ.Π.Α. Εισαγωγών με 23% | 4.544,50 |  |
|  | 32 | Παραγγελίες στο εξωτερικό |  |  |
|  | 32.01 | Παραγγελίες κυκλ/ρούντων στοιχείων |  |  |
|  | 32.01.00 | Εισαγωγή εμπορευμάτων Νο ... |  | **54.969,50** |

*Ολοκλήρωση εισαγωγής*

**4ο Γεγονός**

Την 31η–12–201Χ γίνεται η αποτίμηση του συναλλάγματος σε €, με βάση την τρέχουσα τιμή πώλησης του $ την ημέρα αυτή, που είναι 1$ = 1,26€.

**Ενέργειες**

**α)** Το καθολικό του **Λ.51.01.00** «***Γραμμάτια πληρωτέα σε $***» έχει πιστωτικό υπόλοιπο 24.400 (=20.000$ 1,22). Η υποχρέωση όμως της επιχείρησης ΜΑΒΙΚΟ προς την PDF την 31η–12–201Χ είναι 25.200 (=20.000$ 1,26). Η διαφορά 25.200–24.400=800€ αποτελεί «**συναλλαγματική διαφορά**». Η αποτύπωση αυτή της διαφοράς γίνεται στα βιβλία με την πιο κάτω εγγραφή:

7.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 81 | Έκτακτα και ανόργανα αποτελέσματα |  |  |
| 81.00 | Έκτακτα και ανόργανα έξοδα |  |  |
| 81.00.04 | Συναλλαγματικές διαφορές | 800 |  |
|  | 51 | Γραμμάτια πληρωτέα |  |  |
|  | 51.01 | Γραμμάτια πληρωτέα σε Ξ.Ν. |  |  |
|  | 51.01.00 | Συναλλαγματική πληρωτέα σε $ |  | 800 |

*Καταλογισμός συναλλαγματικής διαφοράς*

**β)** Στη συνέχεια το χρεωστικό υπόλοιπο του **Λ.81.00.04** μεταφέρεται για εξίσωση στον **Λ.86** «***Αποτελέσματα χρήσης***», προκειμένου να προσδιοριστεί το αποτέλεσμα, με την εγγραφή:

8.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 86 | Αποτελέσματα χρήσης |  |  |
| 86.02 | Έκτακτα και ανόργανα αποτελέσματα |  |  |
| 86.02.07 | Έκτακτα και ανόργανα έξοδα | 800 |  |
|  | 81 | Έκτακτα και ανόργανα αποτελέσματα |  |  |
|  | 81.00 | Έκτακτα και ανόργανα έξοδα |  |  |
|  | 81.00.04 | Συναλλαγματικές διαφορές |  | 800 |

*Ζημιές από αποτίμηση συναλλάγματος*

**5ο Γεγονός**

Την 20/01/201Χ+1 η ΜΑΒΙΚΟ πληρώνει τη συναλλαγματική που εκχωρήθηκε από την PDF. Η ισοτιμία την ημέρα αυτή είναι: 1$ = 1,27€. Η εγγραφή που πρέπει να γίνει είναι η εξής:

9.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 81 | Έκτακτα και ανόργανα αποτελέσματα |  |  |
| 81.00 | Έκτακτα και ανόργανα έξοδα |  |  |
| 81.00.04 | Συναλλαγματικές διαφορές | 25.200 |  |
| 51 | Γραμμάτια πληρωτέα |  |  |
| 51.01 | Γραμμάτια πληρωτέα σε Ξ.Ν. |  |  |
| 51.01.00 | Συναλλαγματική πληρωτέα σε $ | 200 |  |
|  | 38 | Χρηματικά διαθέσιμα |  |  |
|  | 38.03 | Καταθέσεις όψης σε € |  |  |
|  | 38.03.00 | Λ/σμός Νο .... |  | 25.400 |

*Πληρωμή συναλλαγματικής αποδοχής*

**Γενική άσκηση Φ.Π.Α. 3**η (Αγορές εμπορευμάτων από χώρες της Ε.Ε. – ενδοκοινοτικές αποκτήσεις)

Η επιχείρηση Άλφα αποφάσισε να εισάγει από τη Γερμανία εμπορεύματα αξίας 20.000€. Για το λόγο αυτό την 15η Μαΐου 201Χ άνοιξε στην ΕΤΕ ισόποση πίστωση, με σκοπό όταν κατατεθεί το τιμολόγιο στην τράπεζα, να γίνει και η εξόφλησή του. Τα εμπορεύματα φθάνουν την 17η Μαΐου και κατατίθεται το τιμολόγιο Νο 258 στην ΕΤΕ το οποίο και εξοφλείται. Τα εμπορεύματα υπόκεινται σε ΦΠΑ 23%.

Να γίνουν οι ημερολογιακές εγγραφές

**Λύση**

**Ι. Λογαριασμοί**

**35** «***Λογαριασμοί διαχείρησης προκαταβολών και πιστώσεων***». Στους υπολογαριασμούς του **Λ.**35 παρακολουθούνται οι διαχειριστικού χαρακτήρα απαιτήσεις της οικονομικής μονάδας από τους υπαλλήλους και λοιπούς της συνεργάτες, οι οποίες απαιτήσεις προέρχονται από καταβολές ποσών που γίνονται σ’ αυτούς προσωρινά. Οι προκαταβολές αφορούν την εκτέλεση συγκεκριμένου έργου (π.χ. εκτελωνισμός).

Η **λειτουργία** του **Λ.35** έχει ως εξής: **Χρεώνεται** με τα ποσά που καταβάλλονται στους προσωρινούς διαχειριστές της επιχείρησης, ενώ **πιστώνεται** με αντίστοιχη χρέωση των κατά περίπτωση λογαριασμών π.χ. αποθεμάτων (όταν αγοράζονται εμπορεύματα), εξόδων (όταν εκτελείται κάποιο έργο).

Επίσης οι πιστώσεις που ανοίγονται στις τράπεζες για λογαριασμό συνεργατών (αντιπροσώπων ή παραγγελιοδόχων) της επιχείρησης μπορούν να παρακολουθούνται στον **Λ. 35.04** «***Πιστώσεις υπέρ τρίτων***».

Οι πάγιες προκαταβολές (π.χ. ποσά που καταβάλλονται σε διαχειριστές) παρακολουθούνται στον **Λ**. **35.03** «***Πάγιες προκαταβολές***». Περιπτώσεις πάγιων προκαταβολών παρουσιάζονται π.χ. στα εργοτάξια, στα κινητά συνεργεία ή στη συγκέντρωση γεωργικών προϊόντων, καθώς επίσης και στην αντιμετώπιση μικροεξόδων.

**ΙΙ. Εγγραφές**

1.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 35 | Λογαριασμοί διαχείρησης προκαταβολών και πιστώσεων |  |  |
| 35.04 | Πιστώσεις υπέρ τρίτων |  |  |
| 35.04.00 | ΕΤΕ | 20.000 |  |
|  | 38 | Χρηματικά διαθέσιμα |  |  |
|  | 38.00 | Ταμείο |  | 20.000 |

*Άνοιγμα πίστωσης στην* ΕΤΕ

2.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 32 | Παραγγελίες στο εξωτερικό |  |  |
| 32.01 | Παραγγελίες κυκλοφορούντων στοιχείων |  |  |
| 32.01.00 | Παραγγελία Νο27 | 20.000 |  |
|  | 35 | Λογαριασμοί διαχείρησης προκαταβολών και πιστώσεων |  |  |
|  | 35.04 | Πιστώσεις υπέρ τρίτων |  |  |
|  | 35.04.00 | ΕΤΕ |  | 20.000 |

*Εξόφληση τιμολογίου*

3.

|  |  |  |
| --- | --- | --- |
| **Λ**ογαριασμός | **Χ**ρέωση | **Π**ίστωση |
| 20 | Εμπορεύματα |  |  |
| 20.03 | Ενδοκοινοτικές αποκτήσεις |  |  |
| 20.03.23 | Ενδοκοινοτικές αποκτήσεις με 23% | 20.000 |  |
| 54 | Υποχρεώσεις από φόρους – τέλη  |  |  |
| 54.00 | Φόρος Προστιθέμενης Αξίας |  |  |
| 54.00.20 | Φ.Π.Α. εισροών |  |  |
| 54.00.20.44 | Φ.Π.Α. ενδοκοινοτικών αποκτήσεων 23% | 4.600 |  |
|  | 32 | Παραγγελίες στο εξωτερικό |  |  |
|  | 32.01 | Παραγγελίες κυκλ/ρούντων στοιχείων |  |  |
|  | 32.01.00 | Παραγγελία Νο27 |  | 20.000 |
|  | 54 | Υποχρεώσεις από φόρους – τέλη |  |  |
|  | 54.00 | Φόρος Προστιθέμενης Αξίας |  |  |
|  | 54.00.80 | Οφειλ. ΦΠΑ ενδοκ. αποκτήσεων |  |  |
|  | 54.00.80.44 | Ενδοκ. αποκτήσεις με 23% |  | 4.600 |

 *Μεταφορά του Λ.32 και Λ.20 και υπολογισμός* ΦΠΑ